### Beslutningstema

Der skal under dette punkt tages beslutning om at frigive anlægsmidler til digeforstærkning af [adresse] dige, Rømø.

### Historik

I 2021 blev der afsat kommunale midler til digeforstærkninger, hvor digelagene kan søge om tilskud til maksimalt 1/6 af udgifterne.

Frem til Strukturreformen var fordelingen af udgifterne, at den respektive kommune betalte 1/6 af udgifterne og digelaget 10 % af denne omkostning. De resterende 2/6 blev finansieret af amterne og 3/6 af Staten.

Jf. Bekendtgørelse om tilskud fra pulje til diger og anden kystbeskyttelse (BEK nr. 1130 af 02/06/2021) kan der søges om tilskud tra Staten på maksimalt 80 % af anlægsudgiften.

### Sagsfremstilling

I (2022) blev der givet tilladelse efter Kystbeskyttelseslovens bestemmelser til at renovere Juvrediget og en del af forlandet til Juvrediget. Der blev givet tre tilladelser, et til forstærkning af forlandet og to tilladelser til forstærkning af selv diget (etape 1 og etape 2). Digelaget for Juvredigelag har udført arbejdet i løbet af 2023, og de har søgt om at få betalt 1/6 af deres udgifter.

Der søges om frigivelse af 5,728 mio. kr., som er en del af 2023 budgettet.

### Økonomi

Der er i anlægsbudgettet 2023 afsat 10,872 mio. kr. til digeforstærkning. 5,144 mio. kr af det samlede budget er afsat til et digeprojekt for Ballum-Astrup Digelag, som pt. er udskudt til 2024.

Forstærkning af [adresse] forland er budgetteret med 950.000 kr. til forlandsforstærkning og 33,4 mio. kr. til forstærkning af selve Juvrediget. [adresse] andel udgør 1/6 del af udgiften, svarende til 5,728 mio. kr.

Tiltaget understøtter Verdensmål 13 omkring "Klimaindsats" og Verdensmål 15 omkring "livet på land"

### Lovgrundlag

Kystbeskyttelsesloven

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling til forstærkning af [adresse] forland på 158.000 kr. og til forstærkning af Juvrediget på 5,570 mio. kr., |
| at | finansiering sker fra det afsatte rådighedsbeløb til digeforstærkning i budget 2023, |
| at | rådighedsbeløbet på 5.728 mio. kr. kr. bliver frigivet, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 5. december 2023, pkt. 4:

Indstillingen anbefales.

Beslutning fra Økonomiudvalget, 14. december 2023, pkt. 21:

Indstillingen anbefales.

### Beslutning

Indstillingen godkendt.

Ebbe Olesen, Olga Koch og Oliver Nørgaard deltog ikke i mødet.